|  |
| --- |
| **การแข่งขันออกแบบหุ่นยนต์ระหว่างประเทศ** |
| การแข่งขันออกแบบหุ่นยนต์ระหว่างประเทศการแข่งขันออกแบบหุ่นยนต์ระหว่างประเทศ |
| **เว็บไซต์** |
| เว็ปไซด์ทางการการแข่งขันออกแบบหุ่นยนต์ระหว่างประเทศ |

**การแข่งขันออกแบบหุ่นยนต์ระหว่างประเทศ** (อังกฤษ: International Design Robot Contest: IDC RoboCon) เป็นการแข่งขันหุ่นยนต์ที่เน้นการออกแบบหุ่นยนต์ให้สามารถแก้ปัญหาเฉพาะอย่างได้โดยใช้วัสดุและอุปกรณ์จำกัด เป็นการริเริ่มโดยสถาบันเทคโนโลยีแห่งโตเกียวและสถาบันเทคโนโลยีแมสซาชูเซตส์ การแข่งขันนี้จัดขึ้นครั้งแรกที่ประเทศญี่ปุ่นในปี ค.ศ. 1990 โดยโจทย์ที่ใช้ในการแข่งขันจะเปลี่ยนไปในแต่ละปี

ในปัจจุบันมีเยาวชนจากญี่ปุ่น เกาหลีใต้ บราซิล ฝรั่งเศส สหรัฐอเมริกา จีน สิงคโปร์ และไทย เข้าร่วมแข่งขัน โดยปรกติระยะเวลาเข้าแข่งประมาณ 2 สัปดาห์ ซึ่งในระหว่างนี้ ผู้เข้าแข่งขันจะได้รับจัดการอบรมเชิงปฏิบัติทางด้านเทคนิคและต้องการสร้างหุ่นยนต์ให้ได้ไม่เกิน 2 ตัว โดยใช้วัสดุที่ผู้จัดการแข่งขันจัดเตรียมไว้ให้อย่างจำกัด (ยกเว้นอุปกรณ์บางอย่าง เช่น น็อต กาว สี เป็นต้น) ผู้เข้าแข่งขันจากประเทศเดียวกันจะถูกแบ่งคละกันไปในเป็นทีมต่างๆ ซึ่งแต่ละทีมมีสีประจำทีม

สำหรับไทยเริ่มเข้าร่วมและเป็นเจ้าภาพในการจัดการแข่งขันเป็นครั้งแรก เมื่อปี ค.ศ. 2007 ซึ่งถือเป็นการเฉลิมฉลองในโอกาสครบรอบ 120 ปี ความสัมพันธ์ระหว่างไทยและญี่ปุ่นโดยความร่วมมือระหว่างจุฬาลงกรณ์มหาวิทยาลัย, ศูนย์เทคโนโลยีโลหะและวัสดุแห่งชาติ (เอ็มเทค), สถาบันเทคโนโลยีแห่งโตเกียว และมหาวิทยาลัยโตเกียวเด็งกิ (Tokyo Denki University) และผู้สนับสนุนหลัก คือ สำนักงานพัฒนาวิทยาศาสตร์และเทคโนโลยีแห่งชาติ, สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) และสมาคมวิชาการหุ่นยนต์ไทย โดยจัดการอบรมเชิงปฏิบัติการที่คณะวิศวกรรมศาสตร์ จุฬาลงกรณ์มหาวิทยาลัย และจัดการแข่งขันที่ศูนย์นิทรรศการและการประชุมไบเทค บางนา เมื่อวันที่ 18 สิงหาคม ค.ศ. 2007 ในงานสัปดาห์วิทยาศาสตร์แห่งชาติ โดยโจทย์ประจำปีนี้คือ มอบพวงมาลัยให้แม่  หลังจากการจัดครั้งแรกเป็นต้นมาประเทศไทยโดยภายใต้การสนับสนุนของ ศูนย์เทคโนโลยีโลหะและวัสดุแห่งชาติ และคณะวิศวกรรมศาสตร์ จุฬาลงกรณ์มหาวิทยาลัย จึงได้มีการจัดการแข่งขันการออกแบบหุ่นยนต์ในระดับประเทศขึ้นต่อมาทุกปี โดยใช้ชื่อว่า **Robot Design Contest: RDC** ทีมที่ชนะเลิศจะได้ไปแข่งขันต่อในระดับนานาชาติต่อไป โดยการแบ่งทีมและความยากของโจทย์และวัสดุจะใช้หลักการเดียวกับระดับนานาชาติ กล่าวคือ ผู้เข้าแข่งขันจากสถาบันเดียวกันจะถูกแบ่งคละกันไปในเป็นทีมต่างๆ ซึ่งแต่ละทีมมีสีประจำทีม โดยจัดการอบรมเชิงปฏิบัติการที่ คณะวิศวกรรมศาสตร์ จุฬาลงกรณ์มหาวิทยาลัย เป็นเวลา 2 สัปดาห์ และแข่งขันที่ศูนย์การค้าพันธุ์ทิพย์พลาซ่า

รายชื่อการแข่งขันออกแบบหุ่นยนต์ระหว่างประเทศ
--------------------------------------------

| ครั้งที่ | สถานที่จัด | วันที่ | โจทย์ | เว็บไซต์ |
| --- | --- | --- | --- | --- |
| 1 | โตเกียว  ญี่ปุ่น | 1990 | Gold Rush | เก็บถาวร 2011-08-06 ที่ เวย์แบ็กแมชชีน |
| 2 | โตเกียว  ญี่ปุ่น | 1991 | Save The Planet | เก็บถาวร 2011-08-08 ที่ เวย์แบ็กแมชชีน |
| 3 | บอสตัน  สหรัฐ | 1992 | Pipe Dreem Too | เก็บถาวร 2011-08-07 ที่ เวย์แบ็กแมชชีน |
| 4 | โตเกียว  ญี่ปุ่น | 1993 | Newton's Challenge | เก็บถาวร 2011-08-07 ที่ เวย์แบ็กแมชชีน |
| 5 | คะนะกะวะ  ญี่ปุ่น | 1994 | Robo Bowl | เก็บถาวร 2011-08-08 ที่ เวย์แบ็กแมชชีน |
| 6 | เคมบริดจ์  อังกฤษ | 1995 | Treasure Mountain | เก็บถาวร 2011-08-07 ที่ เวย์แบ็กแมชชีน |
| 7 | Darmstadt  เยอรมนี | 1996 | Rock'n Roll | เก็บถาวร 2011-08-07 ที่ เวย์แบ็กแมชชีน |
| 8 | คะนะกะวะ  ญี่ปุ่น | 1997 | The Wood Picker | เก็บถาวร 2011-08-08 ที่ เวย์แบ็กแมชชีน |
| 9 | เซาเปาโล  บราซิล | 1998 | Tropical Challenge | เก็บถาวร 2011-08-07 ที่ เวย์แบ็กแมชชีน |
| 10 | กุมมะ  ญี่ปุ่น | 1999 | Cocoon and Wind | เก็บถาวร 2011-08-07 ที่ เวย์แบ็กแมชชีน |
| 11 | โซล  เกาหลีใต้ | 2000 | North/South Economic Cooperation | เก็บถาวร 2011-08-07 ที่ เวย์แบ็กแมชชีน |
| 12 | โอซะกะ  ญี่ปุ่น | 2001 | Flip the Takoyaki | เก็บถาวร 2011-08-07 ที่ เวย์แบ็กแมชชีน |
| 13 | บอสตัน  สหรัฐ | 2002 | Rock and Roll | เก็บถาวร 2011-08-09 ที่ เวย์แบ็กแมชชีน |
| 14 | ไอจิ  ญี่ปุ่น | 2003 | Legend of Gold Shachihoko | เก็บถาวร 2013-06-30 ที่ เวย์แบ็กแมชชีน |
| 15 | โตเกียว  ญี่ปุ่น | 2004 | The Ring Master |  |
| 16 | ไอจิ  ญี่ปุ่น | 2005 | Bloom Your Dreams |  |
| 17 | โตเกียว  ญี่ปุ่น | 2006 | Fujiyama Go !! |  |
| 18 | กรุงเทพ  ไทย | 18 สิงหาคม 2007 | Thank you, Mom !! |  |
| 19 | เซาเปาโล  บราซิล | 2008 | Green Energy |  |
| 20 | โตเกียว  ญี่ปุ่น | 2009 | HANABI (ดอกไม้ไฟ) |  |
| 21 | เซี่ยงไฮ้  จีน | 5-17 สิงหาคม 2010 | Gold Rush |  |
| 22 | บอสตัน  สหรัฐ | 5 สิงหาคม 2011 | - |  |
|

ดูเพิ่ม
-------

* หุ่นยนต์
* อาซิโม
* คิวริโอ
* วิทยาการหุ่นยนต์
* หุ่นยนต์ฮิวแมนนอยด์
* กฎ 3 ข้อของหุ่นยนต์
* โรโบคัพ
* เอบียูโรบอตคอนเทสต์
* ทฤษฎีระบบควบคุม
* เมคคาทรอนิกส์

อ้างอิง
-------

1. ↑  เว็ปไซด์ทางการการแข่งขันออกแบบหุ่นยนต์ระหว่างประเทศ
2. ↑  About IDC
3. ↑  ชิงชนะเลิศออกแบบและสร้างหุ่นยนต์นานาชาติ IDC RoboCon 2007[*ลิงก์เสีย*]
4. ↑  สนามแข่งมิตรภาพ IDC RoBoCon 2007 สีเหลืองคว้าแชมป์ กับโจทย์ มอบพวงมาลัยให้แม่